techiaith/cofnodycynulliad_en-cy huggingface dataset:
English: Two weeks ago, we heard the sad news about the death of the radio presenter and producer Magi Dodd, at the age of 44. Magi was born and raised in Pontypridd, where she attended Ysgol Gynradd Gymraeg Pont Sion Norton and Ysgol Rhydfelen, before going on to study at Aberystwyth University. In the early part of this century, she became a familiar voice on Radio Cymru - on C2 programmes and as the presenter of Dodd Com - and more recently, she produced programmes and presented the Radio Cymru pop quiz. A host of people have paid tribute to Magi, with everyone noting her passion for Pontypridd and the Welsh rock scene, while also emphasising her kindness and exuberant personality. She inspired a generation and more to share her love of Welsh music, attracting new audiences to the station. There were very few presenters from the Valleys on Radio Cymru at that time, and as Huw Meredydd Roberts observed: 'She became one of the station's most important presenters - the voice of a generation of young people from the south Wales Valleys on our national service.' I went to see Magi's mum last week, and she told me of the kindness and the love that the family has received from the people of Pontypridd and beyond, adding that everyone in Pontypridd seems to have known Magi. I have no doubt that this is the case. Pontypridd and Wales will be poorer places without her, and I would like to extend my deepest sympathies to her partner, Aled, and her family, colleagues and friends today. Rest in peace, Magi.
Welsh: Bythefnos yn ôl, daeth y newyddion trist am farw'r gyflwynwraig a'r cynhyrchydd radio Magi Dodd yn 44 mlwydd oed. Ganed a magwyd Magi ym Mhontypridd, lle bu'n ddisgybl yn Ysgol Gynradd Gymraeg Pont Sion Norton ac Ysgol Rhydfelen, cyn mynd ymlaen i astudio ym Mhrifysgol Aberystwyth. Ar ddechrau'r ganrif hon, daeth yn llais cyfarwydd ar donfeddi Radio Cymru - ar raglenni C2 ac fel cyflwynydd Dodd Com - ac yn fwy diweddar bu'n cynhyrchu rhaglenni ac yn cyflwyno Cwis Pop ar Radio Cymru. Mae llu o bobl wedi talu teyrnged iddi, gyda phawb yn nodi ei hangerdd am Bontypridd ac am y sin roc Gymraeg, tra hefyd yn pwysleisio ei charedigrwydd a'i phersonoliaeth afieithus. Fe ysgogodd hi genhedlaeth a mwy o bobl i rannu ei chariad at gerddoriaeth Gymraeg, gan ddenu cynulleidfaoedd newydd i'r orsaf. Prin oedd y cyflwynwyr o'r Cymoedd ar Radio Cymru bryd hynny, ac fel y dywedodd Huw Meredydd Roberts: 'Fe ddaeth hi'n un o gyflwynwyr pwysicaf yr orsaf yn fy marn i - yn llais i genhedlaeth o bobl ifanc o gymoedd y de ar ein gwasanaeth cenedlaethol.' Bûm i weld mam Magi wythnos diwethaf, a dywedodd wrthyf am y caredigrwydd a'r cariad maent wedi ei dderbyn fel teulu gan bobl Pontypridd a thu hwnt, a'i fod fel petai fod pawb ym Mhontypridd wedi nabod Magi. Dwi ddim yn amau bod hyn yn wir. Bydd Pontypridd a Chymru yn lle tlotach hebddi, a hoffwn estyn fy nghydymdeimlad dwysaf i'w phartner, Aled, ei theulu, ei chydweithwyr a'i ffrindiau heddiw. Gorffwys mewn hedd, Magi.
English: This month is Breast Cancer Awareness Month. The recent death of Girls Aloud star Sarah Harding from breast cancer at the tragically young age of 39 highlighted the vital importance of doing all that we can to fight this horrible disease. The pandemic has resulted in a big drop in the number of people being referred to see a specialist with suspected breast cancer. Screening services were sadly paused, and whilst for many patients treatment continued unchanged, others saw delays and cancellations of their treatment. It is therefore critical that the Welsh Government works with the NHS cancer section and cancer charities to support the recovery of breast cancer services as well as plan their long-term future. Recently, NHS England announced it would fund a national metastatic breast cancer audit. I understand that NHS Wales is also having discussions about Wales being included in this audit too, and I sincerely hope that the decision will be forthcoming soon to include Wales in this audit to address the gaps in services for breast cancer patients. Because whether you are a grandparent, a mother, a father, a husband, a son or a daughter, breast cancer does not discriminate and we all have a responsibility to work together and support the fighters, admire the survivors, honour those sadly taken away from us, and work to detect breast cancer, treat breast cancer, and raise awareness about it going forward.
Welsh: Y mis hwn yw Mis Ymwybyddiaeth o Ganser y Fron. Amlygodd marwolaeth seren Girls Aloud, Sarah Harding, o ganser y fron yn ddiweddar, a hithau ond yn 39 mlwydd oed, pa mor eithriadol o bwysig yw gwneud popeth a allwn i frwydro yn erbyn y clefyd erchyll hwn. Mae'r pandemig wedi arwain at ostyngiad mawr yn nifer y bobl yr amheuir fod ganddynt ganser y fron sy'n cael eu cyfeirio at arbenigwr. Yn anffodus, cafodd gwasanaethau sgrinio eu hatal dros dro, ac er i driniaeth llawer o gleifion barhau heb newid, cafodd triniaethau eraill eu gohirio a'u canslo. Mae'n hanfodol felly fod Llywodraeth Cymru yn gweithio gydag adran ganser y GIG ac elusennau canser i gefnogi adfer gwasanaethau canser y fron yn ogystal â chynllunio eu dyfodol hirdymor. Yn ddiweddar, cyhoeddodd GIG Lloegr y byddai'n ariannu archwiliad cenedlaethol o ganser metastatig y fron. Rwy'n deall bod GIG Cymru hefyd yn cael trafodaethau am gynnwys Cymru yn yr archwiliad, ac rwy'n mawr obeithio y gwneir penderfyniad cyn bo hir i gynnwys Cymru er mwyn mynd i'r afael â'r bylchau yn y gwasanaethau i gleifion canser y fron. Oherwydd ni waeth a ydych yn dad-cu neu'n fam-gu, yn fam, yn dad, yn ŵr, yn fab neu'n ferch, nid yw canser y fron yn gwahaniaethu, ac mae gan bob un ohonom gyfrifoldeb i weithio gyda'n gilydd a chefnogi'r rheini sy'n ymladd, edmygu'r goroeswyr, anrhydeddu'r rhai sy'n ein gadael, a gweithio i ganfod canser y fron, trin canser y fron, a chodi ymwybyddiaeth ohono yn y dyfodol.
English: Thank you for those statements.
Welsh: Diolch am y datganiadau yna.
English: The next item is a motion to suspend Standing Orders to allow debate on the next four items. I call on a Member of the Business Committee to formally move the motion - Siân Gwenllian.
Welsh: Yr eitem nesaf, felly, yw'r cynnig i atal Rheolau Sefydlog dros dro er mwyn caniatáu cynnal dadl ar y pedair eitem nesaf. Dwi'n galw ar Aelod o'r Pwyllgor Busnes i wneud y cynnig yn ffurfiol - Siân Gwenllian.
English: The proposal is to suspend Standing Orders. Does any Member object? I see no objections and therefore the motion is agreed in accordance with Standing Order 12.36.
Welsh: Y cynnig yw i atal Rheolau Sefydlog dros dro. A oes unrhyw Aelod yn gwrthwynebu hynny? Dwi ddim yn gweld gwrthwynebiad, felly derbynnir y cynnig yn unol â Rheol Sefydlog 12.36.
English: In accordance with Standing Order 12.24, unless a Member objects, the four motions under items 5, 6, 7 and 8 to establish committees and agree their membership and voting arrangements will be grouped for debate, but with votes taken separately. Does any Member object? There is no objection.
Welsh: Yn unol â Rheol Sefydlog 12.24, oni bai fod Aelod yn gwrthwynebu, caiff y pedwar cynnig o dan eitemau 5, 6, 7 ac 8 i sefydlu pwyllgorau a chytuno ar eu haelodaeth a threfniadau pleidleisio eu grwpio i gynnal dadl arnynt, ond gyda phleidleisiau ar wahân. Oes gwrthwynebiad i hynny? Nac oes.
English: I therefore call on a member of the Business Committee to formally move the motions - Siân Gwenllian.
Welsh: Galwaf yn awr, felly, ar aelod o'r Pwyllgor Busnes i wneud y cynigion yn ffurfiol - Siân Gwenllian.
English: The proposal is to agree the motions. Does any Member object? I see no objection, so those motions are agreed in accordance with Standing Order 12.36.
Welsh: Y cwestiwn yw: a ddylid derbyn y cynigion? A oes unrhyw Aelod yn gwrthwynebu? Dwi ddim yn gweld gwrthwynebiad, felly mae'r cynigion yna wedi'u derbyn yn unol â Rheol Sefydlog 12.36.
English: We will now suspend proceedings to allow some change-overs in the Chamber. Thank you.
Welsh: Mi fyddwn ni nawr yn atal y trafodion dros dro er mwyn caniatáu ambell i newid yn y Siambr. Diolch yn fawr.
English: The next item is the Welsh Conservative debate on mental health. And I call on Tom Giffard to move the motion.
Welsh: Nesaf yw dadl y Ceidwadwyr Cymreig: Iechyd Meddwl. Galwaf ar Tom Giffard i wneud y cynnig.
English: I have selected two amendments to the motion. If amendment 1 is agreed, amendment 2 will be deselected. I call on the Deputy Minister for Mental Health and Well-being, Lynne Neagle, to formally move amendment 1 tabled in the name of Lesley Griffiths.
Welsh: Rwyf wedi dethol y ddau welliant i'r cynnig. Os derbynnir gwelliant 1, caiff gwelliant 2 ei ddad-ddethol. Galwaf ar y Dirprwy Weinidog Iechyd Meddwl a Llesiant, Lynne Neagle, i gynnig yn ffurfiol welliant 1 a gyflwynwyd yn enw Lesley Griffiths.
English: Yes. So, let's all work together with the Minister, with the Deputy Minister, cross party, and ensure that we can actually return here in a year's time and see that the statistics for the lack of support have decreased. Thank you - diolch.
Welsh: Iawn. Felly, gadewch i bawb ohonom gydweithio â'r Gweinidog, gyda'r Dirprwy Weinidog, yn drawsbleidiol, a sicrhau y gallwn ddychwelyd yma ymhen blwyddyn a gweld bod yr ystadegau ar gyfer y diffyg cefnogaeth wedi gostwng. Diolch.
English: Thank you, Darren Millar, for taking this intervention. I do welcome this debate. World Mental Health Day is 10 October, but we should remember that it's actually every single day. And in terms of the level of support and services, I think the Member is right: we do need to address those issues and I was pleased also that the Minister got this portfolio, with her true passion. I say this as someone who is a genuine statistic of the one in four people with mental health: do you agree with me that, actually, it's four in four people who have mental health and, some days, mine's worse than yours, and vice versa, and that's an issue we have to address, and there are levels of service, as you suggested, that need to get better and more accessible? There's a level of service, as John Griffiths suggested, with Newport County - a fantastic club - but also there's a service we do to each other, and the Member has picked me up on my terrible days, when I did not want to focus on the day, with a simple bear hug and a cwtsh. That is just as important. Do you agree with that?
Welsh: Diolch, Darren Millar, am dderbyn yr ymyriad. Rwy'n croesawu'r ddadl hon. Mae Diwrnod Iechyd Meddwl y Byd ar 10 Hydref, ond dylem gofio ei fod bob dydd mewn gwirionedd. Ac o ran lefel y cymorth a'r gwasanaethau, credaf fod yr Aelod yn iawn: mae angen inni fynd i'r afael â'r problemau hynny ac roeddwn yn falch hefyd fod y Gweinidog wedi cael y portffolio hwn, gyda'i hangerdd gwirioneddol. Dywedaf hyn fel rhywun sy'n ystadegyn go iawn o'r un o bob pedwar o bobl ag iechyd meddwl: a ydych chi'n cytuno â mi, mewn gwirionedd, fod gan bedwar o bob pedwar o bobl iechyd meddwl, ac ar rai dyddiau mae fy un i'n waeth na'ch un chi, ac fel arall, ac mae hwnnw'n fater y mae'n rhaid inni fynd i'r afael ag ef, ac fel rydych wedi'i awgrymu, mae angen gwella rhai gwasanaethau a'u gwneud yn fwy hygyrch? Mae yna lefel o wasanaeth, fel yr awgrymodd John Griffiths, gyda chlwb pêl-droed Casnewydd - clwb gwych - ond hefyd mae yna wasanaeth rydym yn ei ddarparu i'n gilydd, ac mae'r Aelod wedi codi fy nghalon ar fy nyddiau ofnadwy, pan nad oeddwn eisiau canolbwyntio ar y diwrnod, gyda choflaid syml a chwtsh. Mae hynny yr un mor bwysig. A ydych chi'n cytuno â hynny?
English: Thank you, Deputy Presiding Officer, and thank you to everybody who's spoken today. I do welcome this debate, and with World Mental Health Day almost upon us, this is a good opportunity to discuss the importance of protecting and supporting our mental health and well-being. We're 12 months into the implementation of our 'Together for Mental Health' delivery plan, revised in response to the pandemic, and I'm looking forward to reporting our progress to Members in a statement in this Chamber next week.
Welsh: Diolch, Ddirprwy Lywydd, a diolch i bawb sydd wedi siarad heddiw. Rwy'n croesawu'r ddadl hon, a chyda Diwrnod Iechyd Meddwl y Byd yn agosáu, mae hwn yn gyfle da i drafod pwysigrwydd diogelu a chefnogi ein hiechyd meddwl a'n llesiant. Mae 12 mis wedi bod ers i ni ddechrau gweithredu ein cynllun cyflawni, 'Law yn Llaw at Iechyd Meddwl', a ddiwygiwyd mewn ymateb i'r pandemig, ac rwy'n edrych ymlaen at adrodd ar ein cynnydd i'r Aelodau mewn datganiad yn y Siambr hon yr wythnos nesaf.
English: Thank you. Recently, I've been contacted by the Bishop of Bangor, who has raised with me his real, serious concerns about the numbers of suicides in north Wales. In particular, he's highlighted young men. Is it possible, therefore - ? He has asked - I was going to write to you - whether you would consider us holding a meeting so that we can discuss those concerns. Because if a man of the cloth comes forward to say that there's an issue, clearly, he's a member working hard in the community, and I think his concerns should be taken seriously.
Welsh: Diolch. Yn ddiweddar, mae Esgob Bangor wedi cysylltu â mi ac wedi nodi ei bryderon real, difrifol ynglŷn â nifer y bobl sy'n cyflawni hunanladdiad yng ngogledd Cymru. Yn fwyaf arbennig, mae wedi tynnu sylw at ddynion ifanc. A yw'n bosibl, felly - ? Mae wedi gofyn - roeddwn am ysgrifennu atoch - a fyddech yn ystyried cynnal cyfarfod fel y gallwn drafod y pryderon hynny. Oherwydd os oes clerigwr yn dweud bod problem, yn amlwg, mae'n aelod gweithgar o'r gymuned, a chredaf y dylid rhoi ystyriaeth ddifrifol i'w bryderon.
English: Deputy Minister, if you can conclude now.
Welsh: Ddirprwy Weinidog, os gallwch ddirwyn i ben yn awr.
English: Oh, have I run out of time?
Welsh: O, a yw fy amser wedi dod i ben?
English: I've given you additional time because of the intervention, but you've gone well beyond that.
Welsh: Rwyf wedi rhoi amser ychwanegol i chi oherwydd yr ymyriad, ond rydych wedi mynd ymhell y tu hwnt i hynny.
English: Can I just turn, then, to the Plaid Cymru amendment? I have discussed these plans that Plaid are putting forward with Rhun ap Iorwerth previously, but I believe that our current approach to ensure preventative support is provided across a number of settings - through schools, colleges, youth clubs and services, where children live their lives on an everyday basis - is the right one. Our new NEST framework, which is being co-produced with young people across Wales, together with our whole-school approach, will deliver that. Can I just conclude, Deputy Llywydd, by saying that driving change and improvement in mental health support, particularly for children and young people, has been central to my work in this Senedd? It was under my leadership that the children and young people committee's 'Mind over matter' report was published. I am proud of the changes that report has led to, in particular the development of our whole-school approach and a really strong focus on early intervention. There is more work to do across the whole system, but Members can be in no doubt that I am absolutely determined to deliver on this agenda for children and for adults in my new role in Government. Diolch yn fawr.
Welsh: A gaf fi droi, felly, at welliant Plaid Cymru? Rwyf wedi trafod y cynlluniau hyn y mae Plaid Cymru yn eu cyflwyno gyda Rhun ap Iorwerth o'r blaen, ond credaf mai ein dull presennol o sicrhau bod cymorth ataliol yn cael ei ddarparu ar draws nifer o leoliadau - drwy ysgolion, colegau, clybiau ieuenctid a gwasanaethau, lle mae plant yn byw eu bywydau bob dydd - yw'r un cywir. Bydd ein fframwaith NYTH newydd, a gydgynhyrchir gyda phobl ifanc ledled Cymru, ynghyd â'n dull ysgol gyfan, yn cyflawni hynny. A gaf fi gloi, Ddirprwy Lywydd, drwy ddweud bod ysgogi newid a gwelliant mewn cymorth iechyd meddwl, yn enwedig i blant a phobl ifanc, wedi bod yn ganolog yn fy ngwaith yn y Senedd hon? O dan fy arweiniad i, cyhoeddwyd adroddiad 'Cadernid Meddwl' y pwyllgor plant a phobl ifanc. Rwy'n falch o'r newidiadau a ddaeth yn sgil yr adroddiad hwnnw, yn enwedig datblygu ein dull ysgol gyfan a rhoi ffocws cryf iawn ar ymyrraeth gynnar. Mae mwy o waith i'w wneud ar draws y system gyfan, ond gall yr Aelodau fod yn sicr fy mod yn gwbl benderfynol o gyflawni'r agenda hon ar gyfer plant ac oedolion yn fy rôl newydd yn y Llywodraeth. Diolch yn fawr.
English: I thank all Members for contributing to the debate and to the Deputy Minister for responding.
Welsh: Diolch i bob un Aelod am gyfrannu i'r ddadl ac i'r Dirprwy Weinidog am ymateb.
English: The proposal is to agree the motion without amendment. Does any Member object? Yes. Therefore I will defer voting on this motion until voting time.
Welsh: Y cwestiwn yw: a ddylid derbyn y cynnig heb ei ddiwygio? A oes unrhyw Aelod yn gwrthwynebu? Oes. Gohiriaf y bleidlais ar y cynnig tan y cyfnod pleidleisio.
English: The next item is the Plaid Cymru debate on healthcare workers' pay. I call on Rhun ap Iorwerth to move the motion.
Welsh: Yr eitem nesaf yw dadl Plaid Cymru ar dâl gweithwyr gofal iechyd. Galwaf ar Rhun ap Iorwerth i wneud y cynnig.
English: I have selected the two amendments to the motion. If amendment 1 is agreed, amendment 2 will be de-selected. I call on Russell George to move amendment 1, tabled in the name of Darren Millar.
Welsh: Rwyf i wedi dethol y ddau welliant i'r cynnig. Os derbynnir gwelliant 1, caiff gwelliant 2 ei ddad-ddethol. Galwaf ar Russell George i gynnig gwelliant 1 a gyflwynwyd yn enw Darren Millar.
English: I call on the Minister for Health and Social Services, Eluned Morgan, to formally move amendment 2 tabled in the name of Lesley Griffiths.
Welsh: Galwaf ar y Gweinidog Iechyd a Gwasanaethau Cymdeithasol, Eluned Morgan, i gynnig yn ffurfiol gwelliant 2 a gyflwynwyd yn enw Lesley Griffiths.
English: Perhaps I should begin by declaring an interest: my wife was a nurse throughout her life until she had to retire recently, and many of the nurses who worked with her continue to be close friends to us as a family. And, as a result of that, I have seen, I have been an eyewitness to, the impact of the pandemic on them as nurses over the past 18 months. On a personal level, I've seen the strain that they've suffered, the challenges that they've had to face, and the fatigue that they are now feeling. And the things that I have seen have been confirmed by the recent survey by the RCN, which demonstrates that 38 per cent of nurses are considering leaving the profession because of difficult working conditions and huge work pressures, with 58 per cent of them believing that an entirely insufficient wage is the root of their discontent. The failure to retain and recruit staff, as we've already heard, and the fact that so many are away from their posts because of illness, has exacerbated the situation, which means that there is now a crisis in the health and care field. And there's no doubt in my mind that giving a pay increase greater than the 3 per cent recommended would be a way of retaining experienced staff and would demonstrate that they are respected, and would attract younger people into the profession. As has already been said, the proposal of a 3 per cent wage increase means a real-terms cut in their wages, on top of the 1.25 per cent increase in national insurance contributions, as well as the significant increase in living costs.
Welsh: Efallai dylwn i fod yn dechrau drwy ddatgan diddordeb: buodd fy ngwraig yn nyrsio ar hyd ei bywyd nes ei bod hi wedi gorfod ymddeol yn ddiweddar, ac mae llawer iawn o'r nyrsys oedd yn gweithio gyda hi yn parhau i fod yn ffrindiau agos i ni fel teulu. Ac oherwydd hynny, dwi wedi gweld, dwi wedi bod yn llygad-dyst i effaith y pandemig arnyn nhw fel nyrsys dros y 18 mis diwethaf. Ar lefel bersonol, dwi wedi gweld y straen maen nhw wedi'i ddioddef, yr heriau maen nhw wedi gorfod eu hwynebu, a'r blinder ofnadwy maen nhw nawr yn ei deimlo. Ac mae'r hyn dwi wedi'i weld yn cael ei gadarnhau gan arolwg diweddar gan yr RCN, sy'n dangos bod rhyw 38 y cant o nyrsys yn ystyried gadael y proffesiwn oherwydd amodau gwaith anodd a phwysau gwaith enbyd, gyda 58 y cant ohonyn nhw'n credu taw cyflog cwbl annigonol sydd wrth wraidd eu hanfodlonrwydd. Mae problemau cadw staff, methiant i recriwtio, fel rŷn ni wedi clywed yn barod, a'r ffaith bod cynifer i ffwrdd o'u gwaith oherwydd salwch, wedi gwaethygu'r sefyllfa i bwynt lle mae gennym erbyn hyn yng Nghymru argyfwng yn y maes iechyd a gofal. A does dim dwywaith yn fy meddwl i, felly, y byddai rhoi codiad cyflog mwy na'r 3 y cant sy'n cael ei argymell yn ffordd o gadw staff profiadol, drwy ddangos eu bod yn cael eu gwerthfawrogi a'u parchu, ynghyd â denu pobl ifanc i mewn i'r proffesiwn. Fel sydd wedi cael ei ddweud yn barod, mae cynnig 3 y cant o godiad cyflog i nyrsys yn golygu, mewn termau real, leihad yn eu cyflog, a hynny ar ben yr 1.25 y cant y byddan nhw'n gorfod ei dalu yn ychwanegol o yswiriant gwladol, a hefyd heb sôn am y cynnydd sylweddol mewn costau byw.
English: Dirprwy Lywydd, I spoke last night to a senior nursing sister, who has given nearly 40 years of her life to the NHS. She told me very movingly that never during her long career has she felt so low, so burnt out and so undervalued. She was telling me how, during the early days of the pandemic as a community nurse, she and her colleagues visited patients without adequate personal protective equipment, not knowing whether those patients who had often been discharged from hospitals had COVID, and how they felt terribly vulnerable. And yet, through all of this, they carried on and never flinched in their obligations to the patients in their care. These brave health workers put their own lives at risk in order to save the lives of others and worked long, tiring hours, over and above what was expected from them, to look after those who utterly depended on them. And what we saw across the country were countless examples of selfless sacrifice, and, in circumstances worse than we've ever seen since the second world war, our health workers showed a stoicism and conviction that was as unstinting as it was inspiring.
Welsh: Ddirprwy Lywydd, bûm yn siarad neithiwr ag uwch brif nyrs, sydd wedi rhoi bron i 40 mlynedd o'i bywyd i'r GIG. Dywedodd wrthyf yn deimladwy iawn nad yw hi erioed, drwy gydol ei gyrfa hir, wedi teimlo mor isel, mor lluddedig a heb ei gwerthfawrogi. Dywedodd wrthyf sut yr oedd hi a'i chydweithwyr, yn ystod dyddiau cynnar y pandemig fel nyrs gymunedol, yn ymweld â chleifion heb gyfarpar diogelu personol digonol, heb wybod a oedd COVID ar y cleifion hynny, cleifion a oedd wedi'u rhyddhau o'r ysbyty yn aml, a pha mor ofnadwy o agored i niwed y teimlent. Ac eto, drwy hyn i gyd, fe wnaethant barhau heb ochel rhag eu rhwymedigaethau i'r cleifion yn eu gofal. Rhoddodd y gweithwyr iechyd dewr hyn eu bywydau eu hunain mewn perygl er mwyn achub bywydau eraill, a gweithio oriau hir, blinedig, ymhell y tu hwnt i'r hyn y gellid disgwyl iddynt ei wneud, i ofalu am bobl a oedd yn dibynnu'n llwyr arnynt. A gwelsom enghreifftiau dirifedi o aberth anhunanol ledled y wlad, ac mewn amgylchiadau gwaeth nag a welsom ers yr ail ryfel byd dangosodd ein gweithwyr iechyd stoiciaeth ac argyhoeddiad diarbed ac ysbrydoledig.
English: I'm coming to the end. And when we clapped, as we heard earlier on, they were given hope that, at last, Governments would give them a decent wage in recognition of the challenging tasks they carry out day in, day out. But, unfortunately, that has turned into dismay. For them, the thunderous clapping on our doorsteps has become a distant echo as despair and disillusionment has returned in heaps, because the clapping never paid for bills and their mortgage and food on the table.
Welsh: Rwy'n dod at y diwedd. A phan oeddem yn clapio, fel y clywsom yn gynharach, rhoddwyd gobaith iddynt y byddai'r Llywodraethau, o'r diwedd, yn rhoi cyflog teg iddynt i gydnabod y tasgau heriol y maent yn eu cyflawni bob dydd. Ond yn anffodus, mae hynny wedi troi'n siom. Iddynt hwy, mae'r clapio byddarol ar garreg ein drysau wedi dod yn adlais pell wrth i'r anobaith a'r dadrithiad lifo'n ôl, gan nad oedd y clapio byth yn mynd i dalu eu biliau a'u morgais ac am y bwyd ar y bwrdd.